Мұхиттағы дивергенция зонасы

Мұхиттағы дивергенция зонасы – Дүниежүзілік мұхиттың бекті ағыстарының таралу аймағы. Су бетіндегі жел ағыстарының шапшандығының және су тығыздығының бір қалыпты таралмау  салдарынан қалыптасады. Циклондық циркуляция аймағында, жел және су ағыстарының қарама-қарсы бағытқа  шұғыл өзгеру аудандарында анық байқалады. Тереңнен көтерілу ағыстарының әсерінен дивергенция зоналары жоғарғы қабат сулары қоректік заттары мол қабаттармен байытылып (биол. Өнімділіктің жоғарлауына әсер етеді) отырады. Бұл зоналар  - балық  кәсібіне өнімді мол беретін аудан. Дивергенцияның тұрақты зоналары мұхиттардың қоңыржай  және субтропиктік ендіктерінің шығыс бөліктері болып есептеледі Қ. Мұхиттағы конвергенция зонасы.Қазақ совет энциклопедиясы 1976 жыл. / М.Қ.Қаратаев